《杂诗 其一》
清代·盖方泌

素位行吾愿，富贵宁可期。世有要路津，比肩走奔随。

一旦致披要，群小更诋訾。势在则交合，时去则情离。

速登者易颠，徐进者少危。岂惟关人事，天道恒如兹。

思之已烂热，热官未可为。

作者简介：（1768—1838）清山东蒲台人，字季源，又字碧轩。嘉庆初以拔贡官陕西通判。后署商州州同。募兵阻击川楚白莲教军。官至台湾知府，两摄台湾道。